《奉酬于中丞登越王楼见寄之什》
唐代·杨牢

剑外书来日，惊忙自折封。丹青得山水，强健慰心胸。

事少胜诸郡，江回见几重。宁悲久作别，且似一相逢。

诗合焚香咏，愁应赖酒浓。庾楼寒更忆，肠断雪千峰。

作者简介：杨牢，[唐]（公元八三一年至？年）字松年，弘农（一作河南）人。生于唐文宗太和五年，卒年不详。年六岁，母命就学，误入父友家。友方弹綦，戏以局为题命赋，牢应声而成。父从田弘正，死于赵军。牢走常山二千里，号伏叛垒，求尸归葬。单缞冬月，往来太行间，冻肤皱瘃，衔哀泣血，时称孝童。年十八，登大中二年（公元八四八年）进士第。